தில்லி சட்டமன்றத் தேர்தல், 2025

**தில்லி சட்டமன்றத் தேர்தல், 2025** (*2025 Delhi Legislative Assembly election*) என்பது  தில்லி சட்டமன்றத்தின் 70 தொகுதிகளுக்கும் பிப்ரவரி 5, 2025 அன்று நடைபெற உள்ள பொதுத் தேர்தலாகும். இத்தேர்தல் முடிவுகள் 8 பிப்ரவரி 2025 அன்று அறிவிக்கப்படும்.

## பின்னணி
முந்தைய தில்லி சட்டப் பேரவைத் தேர்தல்கள் பிப்ரவரி 2020-இல் நடைபெற்றது. இத்தேர்தலில் வெற்றி பெற்ற ஆம் ஆத்மி கட்சி (ஆஆக) மாநில அரசாங்கத்தை அமைத்தது. அரவிந்த் கெஜ்ரிவால் தொடர்ந்து மூன்றாவது முறையாக முதல்வராகப் பதவியேற்றார். 21 செப்டம்பர் 2024 அன்று, கெஜ்ரிவால் ஊழல் குற்றச்சாட்டில் சிறையில் அடைக்கப்பட்ட பின்னர் பதவி விலகினார். எனவே ஆதிசீ மர்லேனா முதலமைச்சராக பதவியேற்றார். ஏழாவது தில்லி சட்டசபையின் பதவிக்காலம் 15 பிப்ரவரி 2025 அன்று முடிவடைகிறது.

## தேர்தல் அட்டவணை

## கட்சிகளும் கூட்டணிகளும்

### 

### 

### 

### 

### மற்றவை

## வேட்பாளர்கள்

* ஆம் ஆத்மி 11 வேட்பாளர்களின் முதல் பட்டியலை 21 நவம்பர் 2024 அன்று அறிவித்தது.
* ஆம் ஆத்மி 20 வேட்பாளர்கள் கொண்ட இரண்டாவது பட்டியலை 9 திசம்பர் 2024 அன்று அறிவித்தது.
* ஆம் ஆத்மி 38 வேட்பாளர்களின் இறுதிப் பட்டியலை 15 திசம்பர் 2024 அன்று அறிவித்தது.
* இந்திய தேசிய காங்கிரசு 21 வேட்பாளர்களின் முதல் பட்டியலை 12 திசம்பர் 2024 அன்று அறிவித்தது.
* இந்திய தேசிய காங்கிரசு 26 வேட்பாளர்கள் கொண்ட இரண்டாவது பட்டியலை 24 திசம்பர் 2024 அன்று அறிவித்தது.
* இந்திய தேசிய காங்கிரசு 16 வேட்பாளர்களின் மூன்றாவது பட்டியலை 14 சனவரி 2025 அன்று அறிவித்தது. .
* இந்தியப் பொதுவுடமைக் கட்சி (மார்க்சிஸ்ட்) போட்டியிடும் இரண்டு இடங்களின் வேட்பாளர்களை 16 திசம்பர் 2024 அன்று அறிவித்தது. 
* இந்தியப் பொதுவுடமைக் கட்சி (மார்க்சிஸ்ட்)க்குப் பிறகு, மற்ற இடதுசாரிக் கட்சிகளும் சில இடங்களில் வேட்பாளர் பட்டியலையும், தேர்தல் அறிக்கைகளையும் வெளியிட்டன.
* 4 சனவரி 2025 அன்று 29 வேட்பாளர்களின் முதல் பட்டியலை பாஜக அறிவித்தது.
* 2025 சனவரி 11 அன்று 29 வேட்பாளர்கள் கொண்ட இரண்டாவது பட்டியலை பாஜக அறிவித்தது.
* 2025 சனவரி 12 அன்று 1 வேட்பாளரின் மூன்றாவது பட்டியலை பாஜக அறிவித்தது.

## பிரச்சாரம்

### ஆம் ஆத்மி கட்சி
ஆம் ஆத்மி கட்சியின் பிரச்சாரத்தை அரவிந்த் கெஜ்ரிவால் துவக்கி வைத்தார். கட்சி தனது பிரச்சாரத்தின் ஒரு பகுதியாக *மகிளா சம்மன் யோஜனா* போன்ற பல்வேறு திட்டங்களை அறிவித்தது. இதில் பெண்களுக்கு ரூ.2,100 மாதாந்திர நிதியுதவியும், கோயில் பூசாரிகளுக்கும்  குருத்வாராக்களின் கிராந்திகளுக்கும்  ரூ.18,000 நிதியுதவி வழங்கும் *பூஜாரி கிரந்தி சம்மன் யோஜனாவும்* அடங்கும்.

### பாரதிய ஜனதா கட்சி
ஆம் ஆத்மி அரசின் ஊழலை வெளிச்சம் போட்டுக் காட்டும் *பரிவர்தன் யாத்திரையுடன்* எதிர்க்கட்சியான பாஜக தனது பிரச்சாரத்தைத் தொடங்கியது. பின்னர் பிரதமர் நரேந்திர மோதி அதிகாரப்பூர்வமாக கட்சி பிரச்சாரத்தை ரோஹினியில் ஒரு பேரணியில் தொடங்கினார். இங்கு இவர் தண்ணீர் பற்றாக்குறை, மாசு போன்ற பிரச்சினைகள் காரணமாக அரசாங்கத்தை *"ஆப்தா"* (மொழிபெயர்ப்பு பேரழிவு) என்று விமர்சித்தார்.

### இந்திய தேசிய காங்கிரசு
இந்திய தேசிய காங்கிரசு நவம்பர் மாதம் *தில்லி நியாய யாத்திரையை* நடத்தப்போவதாக அறிவித்தது () மாசுபாடு, பணவீக்கம், வேலையில்லா திண்டாட்டம், குப்பை அகற்றல் போன்ற பிரச்சினைகளில் மாநில, மத்திய அரசாங்கங்களை விமர்சித்து பிரச்சாரம் அமைந்தது.

நவம்பர் 8 அன்று இமாச்சலப் பிரதேச முதல்வர் சுக்விந்தர் சிங் சுகுவால் தொடங்கப்பட்ட இந்த யாத்திரை, நான்கு கட்டங்களாக எழுபது சட்டமன்றத் தொகுதிகளையும் உள்ளடக்கியது. யாத்திரையின் முதல் கட்டம் 8 நவம்பர் 2024 அன்று ராஜ்காட்டில் தொடங்கப்பட்டது. இதில் 15 சட்டமன்றத் தொகுதிகளை உள்ளடக்கி சாலிமார் பாக்கில் நவம்பர் 13 அன்று முடிவடைந்தது. இரண்டாம் கட்ட யாத்திரை வடகிழக்கு தில்லியில் உள்ள கோகுல்புரியிலிருந்து நவம்பர் 16 அன்று தொடங்கி நவம்பர் 20 வரை 16 சட்டமன்றத் தொகுதிகளை உள்ளடக்கியது. இரண்டாவது கட்டத்தில், கட்சித் தலைவர் யாதவ், சுகாதாரம், தினசரி கூலிகள், வியாபாரிகள் எதிர்கொள்ளும் பிரச்சனைகள் தில்லியைப் பாதிக்கும் முக்கியப் பிரச்சினைகளாக எடுத்துக்காட்டினார். மூன்றாம் கட்டம் பாலம் கிராமத்தில் உள்ள வால்மீகி மந்திரில் நவம்பர் 22 அன்று தொடங்கியது. கடந்த 10 ஆண்டுகளில் அசுத்தமான நீர் வழங்கல், அதிகரித்த மின் கட்டணம், குடும்ப அட்டைகளுக்கான நீண்ட காத்திருப்பு, பயனாளிகளுக்கு ஓய்வூதியம் போன்ற அடிப்படை பிரச்சனைகளை ஆம் ஆத்மி மாநில அரசு தீர்க்க தவறிவிட்டதாக குற்றம் சாட்டினர். இந்த யாத்திரை 7 திசம்பர் 2024 அன்று நிறைவடைந்தது.

தில்லி பெண்களுக்கு மாதம் ₹ 2,100 தருவதாக கெஜ்ரிவால் கூறியதற்காக தில்லி பிரதேச காங்கிரசு கட்சித் தலைவர் தேவேந்தர் யாதவ் விமர்சித்தார்.

**அறிக்கை**

காங்கிரஸ் கட்சி, இராசத்தானில் தனது ஆட்சியின் போது இயற்றிய சுகாதார உரிமைச் சட்டத்தைப் போலவே, அனைத்து தில்லி குடியிருப்பாளர்களுக்கும் ₹25 லட்சம் வரையிலான செலவில் உலகளாவிய சுகாதார காப்பீட்டை வழங்குவதாக அறிவித்தது.

காங்கிரசு கட்சி ஆட்சிக்கு வந்தால், தில்லியில் பெண்களுக்கு மாதந்தோறும் ₹2500 நிதியுதவி அளிக்கும் முன்மொழியப்பட்ட திட்டமான *பியாரி திதி யோஜனா* திட்டத்தை கருநாடக துணை முதல்வர் டி. கே. சிவகுமார் சனவரி 6ஆம் தேதி அறிவித்தார். கருநாடகாவில் காங்கிரசு அரசால் செயல்படுத்தப்பட்ட *குருஹ ஜோதி* திட்டத்தின் முன்மாதிரியாக இந்த முயற்சி இருக்கும் என்றும், இதன் மூலம் மாநிலத்தில் 1.22 கோடி பெண்கள் பயனடைவதாகவும் அவர் கூறினார். கருநாடகாவில் காங்கிரசு அளித்த அனைத்து உத்தரவாதங்களும் பதவியேற்ற 3 மாதங்களுக்குள் நிறைவேற்றப்பட்டதாக அவர் மேலும் கூறினார்.

## கருத்துக்கணிப்புகள்

### கருத்துக் கணிப்புகள்

## முடிவுகள்

### கூட்டணி அல்லது கட்சி முடிவுகள்

### மாவட்ட வாரியாக முடிவுகள்

### தொகுதி வாரியாக முடிவுகள்

## மேலும் பார்க்கவும்

* 2022 தில்லி மாநகராட்சி தேர்தல்
* இந்தியாவில் 2025 தேர்தல்

## மேற்கோள்கள்